Ngondoma Irrigation Scheme

**Ngondoma Irrigation Scheme** inzvimbo ine minda inoita zvokudiridzirwa muchirimo kana muzhizha. 

Irigesheni iyi inowanikwa muruwa rweZhombe, munyasi morwizi Ngondoma mumisha yaSabhuku Nzama-Mahogo naSabhuku Maisa rimwe divi. Ishe wenzvimbo iyi ndiSamambwa, uye iri muMabura Ward, muZhombe, Kwekwe District, Midlands, Zimbabwe.

Mitsetse yakatarwa
yakati sambamba 
yeNgondoma Irrigation Scheme inoti: 
-18.4219140S;
26.4172190E

Nzvimbo yemabhizinisi iri pedyo iColumbina Rural
Service Center iyo iri chinhambwe chinosvika 4km nomugwagwa. 

Ngondoma Irrigation Scheme iri muRegion 3 kana kuchitevedzwa ihwandu hunonaya nakwo mvura muZimbabwe. Kureva kuti inzvimbo inonaya mvura ingangosvika 600mm chete pamwaka wemvura gore rimwe nerimwe. 
 
Nokudaro irigesheni inobatsira kwazvo munzvimbo dzinonaya mvura isingavimbiki kudai. 
 

Minda yeIrigesheni iyi pamwechete inema hekita anodarika 44 (44.4 ha) nevarimi 180. Pavarimi 180 ava, 134 vacho vanhukadzi. 

'Scheme' iyi yakavambwa muna 1968, mazuva mamwewo avambawo 'Empress Nickel Mine' mushure mokunge Dhamu Ngondoma rapera kuvakwa. 

Minda iyi yakambokwira kuvavarira kusvika 70ha asi yakazodzorwazve pa 44ha. Zvisinei irigesheni iyi yakaberekawo imwe irigesheni diki ine 6ha nechekumusoro kunobva nemvura. Yakaberekwa iyi inonzi 'Ngondoma Irrigation scheme Extension' . 

Irigesheni inowana mvura yayo kubva muDhamu Ngondoma  kuburikidza neKanari (canal) inoshandisa matenu enyika kuunza mvura pamadiro, kana ichinge yangovhurwa kuti ichiuya kuIrigesheni. Hapana muchina unoshandiswa kuunza mvura kudiridza 51ha dzeminda iyi. Inongouya yega ichitevedza Kanari nokutenukira kwayo ichishandisa simba regunganidzo rinonzi 'Gravity' pachiRungu. Mutsindo wayo unoenda nokuti pombi yekudhamu yavhurwa kuti iwande zvakadii. Kana ichiuya yakawanda Mutsindo (presure) wayowo unowandawo. 

Dhumu Ngondoma rinotakura '7.5 million cubic metres' dzemvura.   Iyi imvura yakawanda kwazvo, inonzi nomutaueo wevana vamazuva ano 'inopera yabiwa' . 

Irigesheni iyi inorimwa kunyanya Chibage, Madomasi, Muriwo  Bhinzi neDerere. Mazuva ano vamwe vorima Gorosi neMhiripiri. Makavhu aya anonzi mabhatanatsi  (Butternuts) anorimwa muminda iyi. 

Varimi vanobatsirwa noruzivo nevarimisi vanoshandira Hurumende, mubazi rezvekurima, veAGRITEX. 

Varimi vanotengerwa zvirimwa zvavo nevemisha yakapoteredza irigesheni, vekuColumbina Rural
Service Center , vekuEmpress Growth Point, pamwe neve kumaguta. Derere rinodiwa zvakanyanya kuBulawayo. 

Varimi vanopota vachisarudza hutungamiri hweIrigeshen mushure kwenguva yakatarwa (3 years).

Komiti iyi ( 'Irrigation Management 
Committee' ) inoshanda pamwe nemurimisi, nevashandi veHurumende kuona kuti zvose zvinoda kuitwa nokugadziriswa muIrigeshen zvabudirira. 

Makore apfuura murimi umwe neumwe aingozvionera kuti orima sei bande rake muIrigeshen. 
Vazhinji vaiwanzo Kurima neMombe dzavo kana dzokuripira.
asi gore 2015 Hurumende yakaunza michina namatarakita kubatsira varimi, abo vabhara mutengo unonzwisisika, kuti varirwe. 

MaTarakita aya pamwe nemichina yokurimisa yakatsvagwa neHurumende kubva kunyika yeBrazil. 
  

Matarakita aya anogona kubatsirawo varimi vekunze kweIrigesheni kana zvichibvira. 

Varimi vemuIrigeshen havadyi chinovava nokushandisa maoko avo. Ramangwana reIrigesheni iyi rinoratidza kujeka chaizvo.

*Tarisaiwo*

* Ngondoma Irrigation Scheme English Version  

* Zhombe  

* Zhombe English Version

  
* Empress Mine Township, Zimbabwe 

 
* Empress Mine Township, Zimbabwe English Version

* Columbina Rural Service Center 

* Columbina Rural Service Center English Version

*References*